Missatge: Hola tothom, aquesta propera setmana santa passaré tres dies (i dues nits) a Carcassona, Occitània. Com que em consta que per aquí hi ha molts amics d'aquesta nació germana que han visitat sovint aquelles terres, la pregunta és què és imprescindible veure-hi i què és evitable o desaconsellable. He llegit algun fil a on es parla de Carcassona en el sentit que és una mica Eurodisney, amb reconstruccions molt maques i espectaculars però no gaire autèntiques. I que hi ha una gentada, gentada que suposo que em trobaré sí o sí per les dates que faré aquesta visita. Com que hi anem en cotxe i hi ha la possibilitat de desplaçar-nos a on calgui, també agrairia recomanacions per la rodalia de Carcassona, tant per la vessant societat-història-arquitectura com per la vessant natura. Gràcies de hantebraso.

Resposta: Carcassona és una ciutat que no m'agrada gens, per atzars del destí hi he estat 4 o 5 vegades. Sempre que hi vaig penso que estic a Disneylandia. Entres a la ciutat fortificada i cada edifici és:- restaurant- cafè- botiga de souvenirs Poca gent deu viure allà dins. Els caputxons de les torres, són fets al sXIX. Que no t'enganyin. A mi d'aquella zona, m'agrada molt més els castells càtars de més al sud. Són castells més en ruines, sense tantes botigues, que s'ha de caminar una mica per pujar... el que m'agrada més: Castell de Perapertusa: http://ca.wikipedia.org/wiki/Castell_de_Perapertusa  S'ha de dir que a l'estat francès, tot ho tenen bastant ben posat, les carreteres ben indicades, hi ha oficines de turisme a molts llocs, allà et donen mapes i t'ajuden amb el que faci falta. Quina enveja. Si hi vas per setmana santa, pensa que estarà ple de catalans.  Es poden fer rutes guais amb cotxe pel sud de Carcassona, són terres una mica deixades de la mà de Déu , on està ple de poblets. No és impossible trobar gent que parli occità. Això si, s'ha de tenir en compte la vergonha que té la gent de dir que el parla. Com en  Juan Manuel , també vaig estar fa un parell d'anys per la mani per l'occità. Aquest any crec que no hi aniré. A veure quan la fan a Tolosa o a Marsella.